39 
sa riječnom špiljom, kao što je netom otkrivena u dvorištu gostio- 
ničara Piškulića u Novom. (Vidi: Riječne špilje, str. 11). 
Veliki primorski do sastoji od četiri doline: I. Novljanska 
dolina; 2. Drvenička dolina; 3. Bakarska dolina; 4. Draška dolina. 
Osim ovih glavnih dolina imamo jošte na pristrancima poje- 
dinih dolina drugih dolinica manjega promjera, koje su postale 
na isti način kao i spomenute doline. 
I. Novljanska dolina. 
Novljanska dolina, ili bolje bribirska dolina, prostire se između 
Gradine vrha i Novoga u duljini 5 klm., a u širini 2 klm., u obliku 
plitičaste doline. Dolinsko dno čini » Velo polje<, (17 m. nad morem), 
koje obiluje bujnom vegetacijom. Između velog polja i malog polja 
izbijaju pješčenjaci i konglomerati. Pješčenjaci nalaze se već na 
vrhu u rastvaranju, a u konglomeratima nalazimo numulitnog vap- 
nenca. Velike vapnene stijene, što ih nalazimo u dolinskom dnu, 
nastale su uslijed preloma špiljskih tavana. Na ovakovim stijenama 
nalazi se i grad Bribir (145 m.). Osim toga ispunjeno je dolinsko 
dno sa terom rosom i ilovačom. Na istočnoj strani grada Bribira 
kao i na zapadnoj strani, vidimo spuštanje slojeva, koje napreduje 
sve više, a stoji u savezu sa fenomenom špilja i postankom iste 
doline. U okolici Bribira imademo nekoliko ponora (bezdana), kroz 
koje duše hladan zrak na polje, ti stoje u savezu sa špiljama. — 
Slojevi brazde u svim dolinama u istom smjeru; sa istočne strane 
u smjeru J. Z., a sa zapadne strane u smjeru S. I. 
U dolini novljanskoj teče »Suha riječina«, koja utiče kod 
Novoga u more, a teče samo u doba velikih oborina. Korito »Suhe 
riječine« vrlo je plitko, a široko 2—3 m. Suha riječina sastoji od 
pojedinih izvora, koji poniru u njenom koritu. Samo u doba velikih 
oborina, kada nabuja i špiljska rijeka, koja teče špiljom ispod 
novljanske doline — obiluje i »Suha riječina« vodom. 
II. Drvenička dolina. 
Drvenička dolina i novljanska dolina sačinjavaju »Vinodol«, 
ali pošto svaka od spomenutih dolina čini za sebe posebno hidro- 
grafsko područje — to sam ih razdijelio i nazvao po glavnim mje- 
stima, koja leže u tim dolinama. 
